Wjele lět je stawnistwo Wulkodubrawskeje gmejny tež za Radwor přisłušne było, dokelž tam swójske stawnistwo nimaja. Nětko pak dyrbja so w Radworju za nowym partnerom rozhladować.
Radwor (SM/MkWj). Hižo dlěši čas bědźa so we Wulkodubrawskim gmejnskim zarjedźe z personalnymi problemami, štož so přiběrajcy tež na dźěło tamnišeho stawnistwa wuskutkuje. Nětko pak je so problem přiwótřił, po tym zo bě poslednja sobudźěłaćerka stawnistwa wupowědźiła, Radworski wjesnjanosta Wincenc Baberška (CDU) na wčerawšim posedźenju gmejnskeje rady informowaše. Jako Baberška w tym zwisku zhoni, zo chcedźa Wulkodubrawčenjo dźěło stawnistwa – a z tym tež Radworske naležnosće – do Malešec delegować, so jemu takrjec kornar pukny. „To rozsudźimy přeco hišće my“, wón Serbskim Nowinam rjekny. Gmejnskim radźićelam wón tuž wčera naćisk wobzamknjenja předpołoži, z kotrymž so zaměrowe zrěčenje z Wulkej Dubrawu wo zhromadnym stawnistwje wupowědźi, zo móhli sej nowu partnersku gmejnu za stawnistwo pytać.
szl_Latn szl_Latn